شمع خالد (سیاستدان)

ڈاکٹر شمع خالد  گلگت بلتستان سے تعلق رکھنے والی پاکستانی سماجی کارکن و سیاست دان تھیں جنہیں گلگت بلتستان کی پہلی خاتون گورنرhttps://dunyanews.tv/en/Pakistan/23408-Dr-Shama-Khalid-takes-oath-as-GilgitBaltistans-go ہونے کے ساتھ ساتھ گلگت بلتستان کی پہلی خاتون ڈاکٹر (ایم۔بی۔بی۔ایس) ہونے کا اعزاز بھی ملا۔ مزید برآں آپ ملکی تاریخ میں بیگم رعنا لیاقت علی خان کے بعد گورنری کا منصب سنبھالنے والی دوسری خاتون بن گئیں۔ آپ سیاسی وابستگی پاکستان پیپلز پارٹی سے رہی ۔
 ابتدائی زندگی و تعلیم 
 پیدائش و آبائی پس منظر 
آپ وادی استور میں "گاؤں گوری کوٹ"https://www.thenews.com.pk/archive/print/608593-gb-governordr-shama-khalid-dies-of-cancer کے ایک نامور علمی گھرانے میں پیدا ہوئیں، 1939ء میں آپ کے والد "وزیر محمداشرف خان" شمالی علاقہ کے علی گڑھ مسلم یونیورسٹی سے قانون میں گریجویشن کرنے والے پہلے فرد تھے۔ 
 تعلیم 
انھوں نے تعلیم میں عمدہ کارکردگی کا مظاہرہ کیا اور 1968ء میں پشاور کی مشہور طبی درسگاہ خیبر میڈیکل کالج سے ایم بی بی ایس مکمل کی۔
 خاندان و اولاد 
ڈاکٹر شمع خالد کے شوہر (متوفی: 2004ء) ایک وکیل تھےhttps://www.thefreelibrary.com/Dr+Shama+Khalid+being+made+GB+Governor,+calls+on+PM-a0222367632، جن سے ان کا ایک بیٹا اور دو بیٹیاں ہیں۔https://tribune.com.pk/story/50608/g-b-governor-dr-shama-khalid-is-no-more
 عملی زندگی 
شادی کے بعد ، ڈاکٹر شمع نے ایبٹ آباد میں سکونت اختیار کی جہاں سے انھوں نے اپنی پریکٹس شروع کی۔ پھر، انھوں نے 1989ء تک تقریباََ 20 سال وزارت بہبود آبادی میں خدمات سر انجام دیں اور 1999ء سے 2001ء تک ایک این جی او کے لیے کام کیا جس کا مقصد "بچوں کو بچانا" تھا۔ آپ 2001ء سے 2003ء تک ویمن میڈیکل کالج ، ایبٹ آباد میں بھی پڑھاتی رہٰیں۔ بعد ازاں 2003ء سے فروری 2010ء تک انھوں نے یو۔این۔ایچ۔سی۔آر (UNHCR) کے ساتھ افغان مہاجرین کی خواتین اور بچوں کی فلاح و بہبود کے منصوبے پر کام کیا۔https://www.brecorder.com/news/3741210/dr-shama-may-be-appointed-governor-gilgit-baltistan-201003161031449

 بطور گورنر گلگت بلتستان 
ڈاکٹر شمع خالد نے گلگت بلتستان (جی بی) کی پہلی خاتون گورنر کے طور پر 23 مارچ 2010ء کو حلف اٹھایا۔https://pamirtimes.net/2010/03/23/shama-khalid-becomes-the-first-ever-female-governor-in-pakistan/http://gbfolder.blogspot.com/2012/12/dr-shama-khalid-first-governor-of.htmlhttps://www.dawn.com/news/526791/dr-shama-appointed-gb-governor
 وفات و تدفین 
آپ کا 15 ستمبر 2010ء، بدھ کی سہ پہر کو اسلام آباد کے ایک اسپتال میں انتقال ہوا، سرطان کے مرض میں مبتلا تھیں۔ انھیں جمعرات کی شام ایبٹ آباد کے کنٹونمنٹ قبرستان میں سپرد خاک کیا گیا۔https://www.dawn.com/news/563089/gb-governor-shama-khalid-passes-away

 حوالہ جات 

زمرہ:پاکستانی مسلم شخصیات
زمرہ:ضلع استور کی شخصیات
زمرہ:خیبر میڈیکل کالج پشاور کے فضلا
زمرہ:گلگت بلتستان کے گورنر
زمرہ:پاکستان پیپلز پارٹی کے سیاست دان
زمرہ:پاکستانی سیاسی خواتین
زمرہ:پاکستانی فعالیت پسند خواتین
زمرہ:پاکستانی طبیب سیاست دان
زمرہ:15 ستمبر کی وفیات
زمرہ:2010ء کی وفیات
زمرہ:اسلام آباد میں وفات پانے والی شخصیات
زمرہ:اکیسویں صدی کی خواتین سیاست دان
زمرہ:اکیسویں صدی کی پاکستانی خواتین سیاست دان